cyanic-selkie/wikianc huggingface dataset:
Sabbat
EVIL
Alkuvuonna 1984 Toshya jätti yhtyeen, ja laulajaksi vaihtui Gezol. Kesän aikana jäljelle jääneet neljä jäsentä vaihtoivat yhtyeen nimeksi Sabbat. Syksyllä yhtye aloitti esittää nopeatempoista metallimusiikkiaan ja covereita Venom-yhtyeen kappaleista kotikylässään Kuwanassa ja sen ympäristössä.
Sabbat
Huhtikuussa vuonna 1985 Sabbat pääsi studioon nauhoittamaan kaksi kappaletta ensimmäiselle singlelleen. Levy julkaistiin Gezolin oman levy-yhtiön Evil Recordsin kautta ja sitä painettiin 300 kappaletta. Kesäkuussa Sabbatissa tapahtui ensimmäinen soittajanvaihdos, kun Gezolin veli Samm (myös nimellä Gero) tuli Valvinin tilalle rumpuihin.
Vuonna 1986 yhtye soitti keikkoja läpi Japanin, ja yhtye esiintyi myös televisioiduilla Under the Castle -festivaaleilla 3. elokuuta. Kaksi viikkoa myöhemmin Sabbatilla oli keikkoja kahdelle yölle Tokiossa, mutta ensimmäisen esiintymisen jälkeen Ozny pahoinpiteli erään esiintymisen aikana keskisormeaan näyttäneen henkilön ja yhtye joutui soittamaan toisen keikkansa triona ilman Oznyä. Kaksi viikkoa myöhemmin Ozny soitti yhden keikan Sabbatin kanssa, mutta sen jälkeen hänet erotettiin yhtyeestä.
Kesäkuussa 1987 Sabbat päätyi jälleen studioon nauhoittaakseen toisen singlensä "Born By Evil Blood". Jälleen levy julkaistiin Evil Recordsin kautta. Perhepiireissä tapahtuneen kuoleman takia Gezol ja Samm päättivät kuitenkin lopettaa live-esiintymiset. Jäähyväiskonsertti soitettiin Nagoyassa 13. syyskuuta 43 ihmiselle.
Yhtye jatkoi kuitenkin toimintaansa, ja lokakuussa se meni jälleen studioon. Alkuvuonna 1988 Evil Records julkaisi kolmannen singlelevyn "Desecration" ja vuotta myöhemmin julkaistiin toinen single "The Devil's Sperm Is Cold...".
Näiden single- ja EP-julkaisujen kautta Sabbat alkoi saada julkisuutta myös Japanin ulkopuolella. Alkuvuonna 1989 myös Gezol tahtoi palata julkisuuteen. Elizaveat ei ollut kuitenkaan innostunut ideasta, ja Samm oli jo liittynyt yhtyeeseen Sacrifice. Kaikesta huolimatta Sabbat esiintyi toukokuussa kerran kokoonpanolla, johon kuuluivat Gezol, Barraveat, Zorugelion sekä Possessed Hammer. Gezol onnistui myöhemmin vakuuttamaan Elizaveatin ja sai hänet soittamaan livenä Sabbatin kanssa yhden kerran. Virallinen paluukeikka oli 10. lokakuuta kokoonpanolla Gezol, Elizaveat sekä Zorugelion. Zorugelion oli nyt virallisesti yhtyeen rumpali, mutta Elizaveatin tilalle tarvittiin uusi kitaristi.
1990-luku
Uutta soittajaa Elizaveatin tilalle ei löytynyt, eikä Sabbat esiintynyt kertaakaan vuonna 1990. Tästä huolimatta yhtyeen viides levy julkaistiin Evil Recordsin kautta. The Seven Deadly Sins -nimellä kutsuttu EP sisälsi kolme kappaletta, jotka oli nauhoitettu vielä Sammin ollessa rumpalina. Vastahakoisesti Elizaveat hyväksyi Sabbatin auttamisen studiossa siihen saakka, kunnes uusi kitaristi olisi löydetty. Tämä teki Sabbatille mahdolliseksi nauhoittaa demonauhan Sabbatical Demon, joka oli Zorugelionin ensimmäinen studionauhoitus yhtyeen kanssa. Se on myös Sabbatin ainoa virallinen demo.
Kaksi keikkaa vuonna 1989 olivat ainoat Sabbatin esiintymiset kolmeen vuoteen, eikä yhtye löytänyt uutta kitaristia. Koska keikkailu ilman kitaristia ei onnistunut, yhtye meni jälleen studioon lokakuussa 1990. Elizaveatin soittaessa kitaraosuudet kolmikko alkoi nauhoittaa Sabbatin debyyttialbumia Envenomia. Nauhoitusten loppuvaiheessa yhtye löysi kitaristikseen Temis Osmondin, joka soitti jo Envenom-albumille joitakin soolo-osuuksia. Vaikka albumin tekijätiedoissa hänet mainittiin vain erikoisvieraana, hän oli yhtyeen täysi, Elizaveatin korvannut, jäsen Evil Recordsin julkaistua CD:n vuonna 1991.
Syyskuussa 1991 kokoonpanovaikeutensa selättänyt Sabbat lensi Eurooppaan esitelläkseen yhtyeen ja hankkiakseen yhteyksiä, jotta yhtye saavuttaisi suosiota myös Japanin ulkopuolella. Kuitenkaan keikka Saksassa tai Envenomin julkaisu australialaisen levy-yhtiön Lethal Recordsin kautta Euroopassa eivät toteutuneet.
Alkuvuonna 1992 yhtye lähti äänittämään materiaalia uutta albumia varten. Tällä levyllä Temis Osmond soitti kaikki kitarat ensimmäistä kertaa ja jakoi päävastuun lauluosuuksista Gezolin kanssa. Myös Zorugelion lauloi joitakin osuuksia. Evil Records julkaisi Evoke-albumin CD:nä kesällä 1992. Saman vuoden joulukuussa yhtye meni jälleen studioon nauhoittaakseen kolmannen albuminsa. Kolmas levy Disembody julkaistiin Evil Recordsin kautta alkuvuonna 1993, mutta jo syksyllä yhtye oli jälleen studiossa. Vuosi 1994 merkitsi yhtyeelle kymmenvuotispäivää, joten yhtye päätti julkaista uudelleenäänityksiä vanhoista kappaleista.
Kymmenvuotisalbumi ei kuitenkaan ollut Sabbatin seuraava julkaisu, sillä alkuvuonna 1994 yhtye nauhoitti neljännen albuminsa Fetishismin. Sen jonka julkaisi jälleen Evil Records. Lähes heti Fetishismin jälkeen julkaistiin vuosialbumi Black Up Your Soul..., jossa Elizaveat oli erikoisvieraana. Yhtye järjesti myös erikoiskonsertin, joka pidettiin 6. kesäkuuta. Tapahtumassa soittivat myös erikoisvieraat Samm ja Ozny. Syksyllä yhdysvaltalainen Holycaust Records julkaisi Sabbatical Devilucifer -nimisen mini-CD:n, joka sisälsi vanhoja ennenjulkaisemattomia demonauhoituksia. Se oli Sabbatin ensimmäinen julkaisu Japanin ulkopuolella. Vuonna 1994 valmistui myös ensimmäinen versio Sabbatin verkkosivuista.
Vuonna 1995 Evil Records julkaisi Live At Blokula -nimisen live-CD:n, joka sisälsi livenauhoituksia lukuisista esiintymisistä. Samana vuonna julkaistiin myös ... For Satan And Sacrifice, joka sisälsi uudelleennauhoitettuja versioita vanhoista kappaleista. Levyllä vierailivat myös erikoisvieraat Elizavea sekä Ozny. Vuonna 1995 Sabbat sai myös viimeinkin julkaistua äänitteen Euroopan markkinoilla, kun italialainen levy-yhtiö Entropy Records julkaisi yhtyeen debyyttialbumin Envenomin.
Vuonna 1996 Holycaust Records julkaisi vanhan Bloody Countess -nauhan LP-muodossa. Yhtye oli myös äänittänyt viidennen studioalbuminsa, joka julkaistiin jälleen Evil Recordsin kautta nimellä The Dwelling. Levy sisälsi vain yhden kappaleen, jonka kesto oli 59 minuuttia ja 50 sekuntia. Samana vuonna julkaistiin myös live-LP Live 666 - Japanese Harmageddon, joka sisälsi yhtyeen kymmenenvuotiskeikan. Se oli ensimmäinen julkaisu Harmageddon-sarjassa. Loppuvuonna 1996 Sabbat soitti Headbangers Against Disco 7" -EP:llä kappaleella ”Baby Disco Is Fuck”, joka oli 1980-levyllä tehty, julkaisematon vanha kappale ”Panic In The Head” uudella sanoituksella.
Maaliskuussa 1997 Sabbat soitti ensimmäistä kertaa livenä Japanin ulkopuolella. Yhtye teki Euroopan-kiertueen, jolla se esiintyi Ranskassa, Alankomaissa, Saksassa ja Ruotsissa. Vuonna 1997 myös Harmageddon-sarja jatkui livetaltionneilla European Harmageddon sekä Scandinavian Harmageddon. Vuonna 1998 Harmageddon-sarja jatkui East European Harmageddonilla, American Harmageddonilla, Asian Harmageddonilla sekä African Harmageddonilla, jotka kaikki julkaistiin seitsemäntuumaisina vinyylilevyinä.
Vuonna 1999 saksalainen levy-yhtiö Iron Pegasus Records alkoi uudelleenjulkaista yhtyeen vanhoja äänitteitä vinyylilevyinä. Ensin julkaistiin Envenom, jota seurasi Evoke. Pian ilmestyi myös Sabbatical Rites -LP, joka oli kokoelma kappaleita (joista osa oli uudelleennauhoitettuja), jotka olivat kuultavissa vain ensimmäisillä yhtyeen ensimmäisillä singleillä ja EP-levyillä. Näiden lisäksi yhtiö julkaisi myös Sabbatin kuudennen studioalbumin Karisman. Harmageddon-sarja jatkui vuonna 1999 julkaisuilla Oceanic Harmageddon ja South American Harmageddonin. Lisäksi yhtyeeltä julkaistiin singlelevy EP Sabbatical Demonslaught.
2000-luku
Harmageddon-sarja jatkui myös 2000-luvulla julkaisuilla Sabbatical Magicurse - Baltic Harmageddon, Sabbatical Magicrucifixion - Iberian harmageddon ja Sabbatical Magicrypt - French Harmageddon. Lisäksi brasilialainen levy-yhtiö Satanic Assault Productions julkaisi Russian Harmageddon -kuvalevyn live-LP:nä.
Yhtyeen seitsemännen studiolevyn Satanasword julkaisi CD:nä Iron Pegasus Records ja edellinen albumi Karisma sai vinyylijulkaisun kuvalevy-LP:nä nimellä Charisma. Ero Karisman ja Charisman välillä oli se, että jälkimmäisen sanoitukset ovat englanniksi alkuperäisten japaninkielisten sanoitusten sijaan. Syksyllä 2000 yhtye keikkaili myös Suomessa ja Ruotsissa.
Vuosien 2000 ja 2001 aikana Heavy Metal Super Star julkaisi Sabbatilta levyt Live Panica (10" EP), Live Revenge (LP), Live Meltdown (kuvalevy-LP), Live Nuts (LP), Live Festa (LP), Antarctic Harmageddon (LP) ja Live Torture - Unleashed In The West (LP).
Vuonna 2001 Sabbatilta julkaistiin kuusi seitsemäntuumaista levyä vuonna 2001. Näitä olivat Harmageddon-sarjan julkaisut Dietsland Harmageddon, Minami-Kyushu Harmageddonin sekä neljä split-levyä yhtyeiden Unpuren, Gorgonin, Unholy Graven ja Terror Squadin kanssa. Myös Iron Pegasus jatkoi vinyyliuudelleenjulkaisujen sarjaa. Sekä Disembody että Satanasword julkaistiin kuvalevy-LP-levyinä. Evil Records julkaisi puolestaan ensimmäisen virallisen Sabbat-videon Sabbatical Videonslaught. Se sisälsi molemmat vuoden 2000 aikana Suomessa soitetut keikat, joista ensimmäinen esiintyminen oli Turusta ja toinen Kuopiosta.
Vuoden 2002 ainoa Sabbatin studiojulkaisu oli Brazilian Demonslaught -EP Yhtye esiintyi myös Saksassa Wacken Open Air -festivaaleilla 3. elokuuta. Syyskuussa Heavy Metal Super Star julkaisi LP-muodossa levyt Live Guanafight sekä Live Lovefire.
Heavy Metal Super Starin julkaisi tammikuussa 2003 seitsemäntuumaisen levyn Live Izumoden - Temisosmonslaught, joka oli nauhoitettu Temis Osmondin hääseremoniassa. Myös EP Svart Eld - Demonslaught Sverige julkaistiin kevään aikana. Tämän lisäksi kolme levy-yhtiötä (Heavy Metal Super Star Records, Infernal Thrash Records ja Ososo Records) julkaisivat lisäksi Live Wacko -nimisen laatikon, joka sisälsi kolme 7"-singleä, kolme CD-R-levyä, T-paidan, hihamerkin, keräilijöiden Sabbat-nuken ja muita tavaroita. Yhtyeen kahdeksas studioalbumi Karmagmassacre ilmestyi kesäkuussa 2003 Iron Pegasuksen kautta, ja levy julkaistiin myös Yhdysvalloissa. Myös yhtyeen vanhoista albumeista tehtiin jälleen uusia vinyylijulkaisuja. Sabbatin kotimaassa Japanissa julkaistiin peräjälkeen kolme seitsemäntuumaista levyä: Tribute to FETU - Naniwa Harmageddonin, Zorugelionslaughtin ja Naniwa Tepoddonslaught. Viimeinen vuonna 2003 ilmestynyt Sabbat-julkaisu oli Live Hamagurism -LP.
Vuosi 2004 oli Sabbatin kahdeskymmenes toimintavuosi, jota levy-yhtiöt juhlistivat paketilla Sabbatical Satanichrist Slaughter. Split-albumi Abigailin kanssa nimettiin Kamikaze Splitting Roariksi, ja sen julkaisi From Beyond Productions. Levyä seurasi Hamaguri Resurrection -niminen seitsemäntuumainen julkaisu.
Harmageddon-sarja
Harmageddon sarjan LP:istä suurin osa on Live-soitantoja.
Martti Ahti
Martti Johannes Ahti (s. 2. toukokuuta 1948 Helsinki) on suomalainen valtiotieteen tohtori ja historiantutkija.
Ura
Ahti kirjoitti ylioppilaaksi Lauttasaaren yhteiskoulusta 1967, valmistui Helsingin yliopistosta valtiotieteiden kandidaatiksi 1977, valtiotieteiden lisensiaatiksi 1985 ja väitteli valtiotieteiden tohtoriksi 1988. Työuransa hän aloitti freelance-toimittajana Yleisradion ruotsinkielisessä kulttuuritoimituksessa tehden historia-aiheisia ohjelmia 1974–1978. Suomen Akatemian tutkimusassistenttina hän työskenteli 1979–1985, Helsingin yliopiston tutkimusassistenttina ja viransijaisena assistenttina 1986–1988, Hallintohistoriakomitean tutkijana 1989–1992, Helsingin yliopiston yliassistenttina 2000–2001, viransijaisena professorina vuosina 1992, 1996 ja 2000–2001. Vuodesta 2002 lähtien Ahti on työskennellyt vapaana tutkijana ja kääntäjänä.
Ahti pyysi marraskuussa 1978 pääsyä suojelupoliisin arkistossa säilytettyihin vuosilta 1918–1920 peräisin oleviin asiakirjoihin. Suojelupoliisi epäsi pyynnön. Perusteluna oli se, että nämä asiakirjat olivat pakattuna siirtoa odottamassa eikä asiakirjojen etsiminen ollut mahdollista ilman huomattavia ylitöitä. Lisäksi väitettiin, että suojelupoliisin arkistot eivät ole julkisia. Ahti valitti päätöksestä helmikuussa 1979 Korkeimpaan hallinto-oikeuteen, joka ilmoitti omassa päätöksessään huhtikuussa 1980, ettei Ahdin pyyntöön ollut mahdollista suostua suojelupoliisin virkatoimintaa haittaamatta. Kesäkuussa 1981 Mauno Koiviston II hallitus päätti pidentää etsivän keskuspoliisin, valtiollisen poliisin ja suojelupoliisin arkistoihin kuuluvien asiakirjojen salassapitoaikaa 35 vuodella valtion turvallisuuteen ja yksilön oikeusturvaan liittyvien syiden vuoksi. Aiemmin asiakirjat olivat tulleet julkisiksi pääsääntöisesti 25 vuoden kuluttua asiakirjan päiväyksestä, ja päätöksen johdossa julkisina jo olleet asiakirjat muuttuivat salaisiksi. Etsivän keskuspoliisin ja Valpon arkistot avautuivat tutkijoille vasta toukokuussa 1992.
Vuonna 1987 Ahdin väitöskirjasta ''Salaliiton ääriviivat. Oikeistoradikalismi ja hyökkäävä idänpolitiikka'' nousi kohu liittyen Mannerheimin osuuteen vuoden 1919 kaappaushankkeisiin. Mannerheimin elämäkerran kirjoittaja Stig Jägerskiöld epäili tutkimuksen pätevyyttä ja vuorineuvos Johan Nykopp arvosteli sitä Mannerheimista epäedullisten tietojen levittämisestä Suomen itsenäisyyden 70-vuotispäivän yhteydessä.
Dae Jin Hwang
Dae Jin Hwang on Koreassa syntynyt Suomessa asuva taekwondo-suurmestari. Hän toi taekwondon Suomeen vuonna 1979. Hwang toimii nykyään Suomen Taekwondoliiton kansainvälisten suhteiden edistäjänä.
Chiribayanpaimenkoira
Chiribayanpaimenkoira on sukupuuttoon kuollut perulainen koirarotu.
Ulkonäkö
Chiribayanpaimenkoira oli keskikokoinen ja sillä oli pitkä, kellertävän harmaa (beige) karvapeite ja lyhyt kuono.
Alkuperä
Rotu oli saanut nimensä Etelä-Perussa vuosina 900–1350 vaikuttaneesta chiribaya-kulttuurista. Asiantuntijat uskovat sitä arvostetun sen laaman paimennuskyvyistään. Perulainen antropologi Sonia Guillen löysi sen muumioituneita jäännöksiä tutkiessaan hautakammioita Osmoren jokilaaksossa. Ne löydettiin maahan haudattuna läheltä omistajien hautoja, minkä Guillen uskoo viittaavan siihen että kulttuurissa kunnioitettiin syvästi tätä perheen seuralaista.
Spy – vakoojan asussa
Spy – vakoojan asussa on vuonna 2015 ensi-iltansa saanut yhdysvaltalainen toimintakomedia, jonka on ohjannut Paul Feig. Elokuva kertoo naispuolisesta CIA:n analyytikosta, joka saa suorittaakseen ensimmäisen tehtävänsä kentällä.
Juoni
Tapahtumat alkavat kun CIA:n analyytikko Susan Cooper (Melissa McCarthy) avustaa etänä salaista ihastustaan agentti Bradley Finea (Jude Law) tämän tehtävällä Varnassa. Fine tappaa kohteen ennen kuin CIA saa tietää salkkuun mahtuvan ydinpommin sijainnin, mutta CIA:lle selviää, että kohteen tytär Rayna Boyanov (Rose Byrne) saattaa tietää pommin sijainnin. Fine lähetetään murtautumaan Raynan kotiin, mutta hän jää kiinni itse teossa ja Rayna ampuu tämän Susanin katsellessa.
Viiman seisake
Viiman seisake oli seisake Rantaradalla. Se sijaitsi Siuntiossa lähellä Sjundbyn kartanoa, noin kahden kilometrin päässä Siuntion rautatieasemasta.
Seisake avattiin ensimmäisen kerran 1. huhtikuuta 1932, mutta lakkautettiin 3. lokakuuta 1944 sen jäätyä Porkkalan vuokra-alueelle. Porkkalan palautuksen jälkeen Viima avattiin uudelleen 15. elokuuta 1956. Seisake suljettiin virallisesti 29. syyskuuta 1985. Todellisuudessa junat kuitenkin pysähtyivät siellä 29. marraskuuta 1985 asti, jolloin Kelan ja Viiman välinen rataoikaisu otettiin käyttöön.
Spy – vakoojan asussa
Juoni
Susan lähetetään Pariisiin vakoilemaan Sergio De Lucaa (Bobby Cannavale). Ford seuraa Susania kaupunkiin ja seuraavana päivänä Susan näkee De Lucalle työskentelevän salamurhaajan vaihtavan Fordin repun pommiin. Susan varoittaa Fordia ja yrittää ottaa kiinni salamurhaajan, joka kuitenkin kuolee tippuessaan parvekkeelta. Susan seuraa De Lucaa Roomaan, jossa hän tapaa yhteyshenkilönsä Aldon (Peter Serafinowicz), italialaisen agentin joka lähentelee häntä. Susan tapaa Raynan kasinolla ja estää tämän salamurhan, päästen siten osaksi Raynan sisäpiiriä. Kun he matkustavat yksityiskoneella Budapestiin, Susan estää Raynan murhan ja laskeutuu lentokoneella. Rayna epäilee Susanin olevan CIA-agentti, mutta Susan saa Raynan uskomaan että hänen isänsä on palkannut Susanin Rayanan henkivartijaksi.
Budapestissa Susanin kollega ja paras ystävä Nancy B. Artingstall (Miranda Hart) liittyy hänen avukseen. Katuammuskelun jälkeen Susan määrää Nancyn viemään Raynan turvaan kun hän lähtee ajamaan ampujaa takaa. Ampujaksi paljastuu CIA:n kaksoisagentti Karen Walker (Morena Baccarin), joka myi Raynalle agenttien oikeat henkilöllisyydet. Walkerin tappaa tuntematon tarkka-ampuja. Myöhemmin Susan, Nancy ja Rayna osallistuvat juhliin, jossa esiintyy 50 Cent. Susan yrittää pidättää huonolla menestyksellä De Lucan apulaisen Lian (Nargis Fakhri), ja hänet pelastaa kuolleista palannut Bradley Fine, joka tappaa Lian veitsellä. Rayna vangitsee Susanin ja paljastaa hänelle, että Fine väärensi murhansa koska hän on Raynan rakastaja.
Susan vangitaan Aldon kanssa bunkkeriin, ja Fine saapuu kertomaan heille oikean syyn kuolemansa väärentämiseen: hän halusi saada Raynan luottamuksen ja paljastaa pommin sijainnin. Fine paljastaa myös pelastaneensa Susanin ampumalla kaksoisagentin. Susan ja Aldo pakenevat, ja myöhemmin Susan esittää olevansa kaksoisagentti ja seuraa Raynaa ja Finea De Lucan kartanoon. Tšetšeeniterroristi Solsa Dudaev (Richard Brake) saapuu ostamaan pommin salkullisella timantteja, jolloin Rayna paljastaa laitteen sijainnin. De Luca päättää pettää kaikki osapuolet ja pitää sekä timantin että pommin. De Luca aikoo tappaa Raynan, mutta Ford estää häntä ja Susan pelastaa Raynan jälleen.
Tuotanto
Heinäkuussa 2013 julkaistiin tieto, että Melissa McCarthy tulee mahdollisesti esittämään naispuolista James Bondia tulevassa komediaelokuvassa, jonka ohjaa Paul Feig. Elokuvan alkuperäinen nimi oli Susan Cooper sen päähahmon mukaan. Ohjaaja Paul Feigin tavoitteena oli tehdä hauska Bond-elokuva. Hän on tehnyt yhteistyötä Melissa McCarthyn kanssa aiemmin elokuvissa Morsiusneidot vuonna 2011 ja The Heat vuonna 2013.
Elokuvan tärkeimmät hahmot ovat naisia. Elokuvassa 50 Centilla ja Vjerka Serdjutškalla on lyhyt cameorooli.
Vastaanotto
Elokuva on saanut kriitikoilta positiivisen vastaanoton. Rotten Tomatoes -sivuston mukaan 214 arvostelun perusteella laskettuna kriitikoiden arvosteluista 93 prosenttia oli positiivisia ja Metacritic-sivuston keräämä arvosana elokuvalle on 75, joka perustuu 40 arvosteluun.
II (The Common Linnetsin albumi)
II on The Common Linnetsin toinen albumi. Se julkaistiin 25. syyskuuta 2015. Samana päivänä julkaistiin myös Deluxe-versio, jolla on kuusi kappaletta enemmän.
Kappaleet
Lähde:
Deluxe-versio
Lähde:
Kevin Schon
Kevin Schon (s. 7. helmikuuta 1958, San Diego County, California) on yhdysvaltalainen näyttelijä.
II (The Common Linnetsin albumi)
Listasijoitukset
Lähde:
Santa Coloma d’Andorra
pienoiskuva|Santa Coloma d’Andorra Santa Coloma d’Andorra on kylä Andorrassa Andorra la Vellan pitäjässä. Kylässä oli 3 051 asukasta vuoden 2018 arvioiden mukaan. Se sijaitsee 970 metrin korkeudella merenpinnasta.
Berjozovon piiri
thumb|270px|Hanti-Mansian Berjozovon piirin länsiosissa ovat Uralin korkeimmat huiput. Kuva Saranpaulin maalaiskunnasta. Berjozovon piiri on kunnallinen itsehallintoalue Hantien ja mansien autonomisen piirikunnan luoteisosassa Venäjällä. Vuonna 1923 perustetun piirin pinta-ala on 90 000 neliökilometriä. Asukkaita oli vuoden 2010 väestönlaskennan mukaan 25 744 henkeä.
thumb|80px|left|Berjozovon piirin vaakuna thumb|270px|Uralilta saavat alkunsa monet Obin sivujoet. Kuva Saranpaulin maalaiskunnasta, Hanti-Mansian Berjozovon piiristä. thumb|230px|left|Berjozovon piirin sijainti Hanti-Mansiassa
Seudulla virtaavat Malaja Ob ja Severnaja Sosva -joet. Lännessä kohoaa Ural-vuoristo. Ilmasto on ankaran mannermainen.
Piirin kanta-asukkaita ovat mansit, jotka muodostavat noin neljänneksen piirin väestöstä. Heidän lisäkseen siellä asuu mm. venäläisiä, ukrainalaisia ja tataareja.
Seudun talous perustuu maakaasun tuotantoon, kalastukseen ja kalanjalostukseen sekä maatalouteen. Rikkaat mineraalivarat ovat osaksi hyödyntämättä.
Piirin hallintokeskus ja kuntajako
Piirin hallinnollinen keskus on Berjozovon kaupunkimainen taajama, joka paikallishallinnon alemmalla tasolla muodostaa kaupunkikunnan. Lisäksi siihen kuuluu Igrimin taajama (kaupunkikunta) ja neljä maalaiskuntaa. Piirin kunnat ovat siis vuoden 2010 asukaskukuineen:
Uralin itäpuolinen rautatie
Berjozovon piirin saavutettavuus ja taloudellinen merkitys saattaa muuttua merkittävästi lähitulevaisuudessa. Vuonna 2008 hyväksytyn Venäjän rautateiden pitkänajan strategiaohjelman mukaan Uralvuoriston pohjoisosan itäpuolitse rakennetaan vuoteen 2030 mennessä uusi rahtiliikennettä palveleva rautatieyhteys. Se kulkisi reitillä Jamalin Nenetsian Salehard– Hanti-Mansian Berjozovon piirin Saranpaul– Sverdlovskin alueen Ivdelin kaupunkipiirin Polunotšnoje. Ratayhteyden myötä nämä luonnonvaroiltaan rikkaat federaatiosubjektit liitettäisiin entistä laajemmin Venäjän päärataverkkoon, jolloin alueiden kaivannaisia saataisiin helpommin markkinoille.
Golden Globe 2001
<div style="float: right; font-size: smaller; background-color:#E6E6FA; padding: 12px; margin-left: 5em; margin-bottom: 2em; width: 180px" align="center">
Golden Globe 2001 2. tammikuuta 2001
Paras draamaelokuva: Gladiator
Paras musikaali- tai komediaelokuva: Melkein julkkis
Paras draamasarja: West Wing
Paras musikaali- tai komediasarja: Sinkkuelämää
Paras minisarja tai televisioelokuva: Death of a Salesman
Golden Globe 2001 oli järjestyksessään 58. Golden Globe -palkintogaala, jossa jaettiin palkintoja vuoden 2000 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 2. tammikuuta 2001.
Voittajat ja ehdokkaat
thumb|150px|[[Ang Lee palkittiin parhaan ohjauksen palkinnolla elokuvasta Hiipivä tiikeri, piilotettu lohikäärme.]] thumb|150px|[[Tom Hanks palkittiin parhaan draamaelokuvan miespääosan palkinnolla elokuvasta Cast Away – tuuliajolla.]] thumb|150px|[[Julia Roberts palkittiin parhaan draamaelokuvan naispääosan palkinnolla elokuvasta Erin Brockovich.]] thumb|150px|[[George Clooney palkittiin parhaan musikaali- tai komediaelokuvan miespääosan palkinnolla elokuvasta Voi veljet, missä lienet?.]] thumb|150px|[[Renée Zellweger palkittiin parhaan musikaali- tai komediaelokuvan naispääosan palkinnolla elokuvasta Nurse Betty.]] thumb|150px|[[Benicio del Toro palkittiin parhaan miessivuosan palkinnolla elokuvasta Traffic.]] thumb|150px|[[Kate Hudson palkittiin parhaan naissivuosan palkinnolla elokuvasta Melkein julkkis.]]
Elokuvat
Voittajat on listattu ensimmäisenä ja lihavoitu.
Aiheesta muualla
IMDb: Golden Globes 2001
Joustava Moraali
Joustava Moraali on tamperelainen rap-yhtye, jonka muodostavat Konala Cartellissa Tunkiona tunnettu Tuukka Heinonen sekä mm. DJ Otto Stadista ja Otto Martikainen -nimillä tunnettu Otto Kallioinen.
Joustavan Moraalin ensimmäinen albumi P*skaa jatsia julkaistiin 2. kesäkuuta 2010.
Fubuki Kuno
Jalkapallomaajoukkue
Kuno debytoi Japanin maajoukkueessa maaliskuussa 2013.
Apollo 6
thumb|Apollo 6 laukaisu. Apollo 6 oli viimeinen miehittämätön lento Apollo-avaruusohjelmassa. Se oli viimeinen Saturn V -kantoraketin testilento ennen sillä tehtyä miehitettyä Apollo 8 -lentoa.
Carl-Olaf Homén
Carl-Olaf Lars Alexander Homén (s. 24. maaliskuuta 1936 Helsinki) on suomalainen urheiluvaikuttaja, varatuomari ja entinen ministeri.
Homén valmistui oikeustieteen kandidaatiksi vuonna 1959, opiskeli vuosina 1959–1960 Delawaren yliopistossa Yhdysvalloissa ja sai varatuomarin arvon vuonna 1962. Hän toimi vuosina 1960–1963 Suomen Työnantajain Keskusliiton sihteerinä ja vuosina 1963–1964 apulaisosastopäällikkönä, vuosina 1964–1966 Puunjalostusteollisuuden Työnantajaliiton lainopillisena asiamiehenä, vuosina 1966–1970 Oy Wilh. Schauman Ab:n hallinnollisena lakimiehenä ja vuosina 1970–1974 hallintojohtajana.
Apollo 6
Laukaisu tapahtui 4. huhtikuuta 1968 kello 12:00,01 UTC Kennedy Space Centerin laukaisualustalta.
Carl-Olaf Homén
Homén toimi Teollisuusvakuutuksen varatoimitusjohtajana vuosina 1974–1975 ja toimitusjohtajana vuodesta 1975 vuoteen 1996, jolloin hän jäi eläkkeelle. Homén istui myös mm. Nokia Oyjn, Partekin, Silja Linen sekä Cultorin hallituksissa. Homénille myönnettiin ministerin arvonimi vuonna 2012.
Apollo 6
Lento ei ollut ongelmaton. Kaksi minuuttia lähdön jälkeen raketti värähteli hyppykepin tapaan noin 30 sekuntia. Kaksi moottoria viidestä vioittui ja lennon rata oli suunnitelmista hieman poikkeava. Apollo 6 laskeutui mereen kello 21:57,21 UTC 9 tunnin, 57 minuutin ja 20 sekunnin lennon jälkeen.
Carl-Olaf Homén
Carl-Olaf Homén loi Stafettkarnevalen-viestijuoksutapahtuman vuonna 1961. Hän oli myös mukana luomassa Suomen Liikunta ja Urheilu -kattojärjestöä vuonna 1993. Homénille myönnettiin Suomen liikuntakulttuurin ja urheilun suuri ansioristi vuonna 1994. Vuonna 1999 hänet vihittiin kasvatustieteen kunniatohtoriksi Vaasan yliopistossa. Sotilasarvoltaan Homén on reservin luutnantti.
Homénin oma urheilu-ura
Politiikka
Carl-Olaf Homén toimi puolustusministerinä Sorsan I hallituksessa 1. elokuuta 1974 – 13. kesäkuuta 1975. Homénin puolue oli Ruotsalainen kansanpuolue.
SLU
SLU tarkoittaa seuraavia asioita:
Lahden konservatorio
Lahden konservatorio on Lahdessa sijaitseva valtakunnallinen musiikkialan oppilaitos, joka tarjoaa opetusta niin musiikin harrastajille kuin alan ammattitutkintoja suorittaville. Oppilaitoksen historia alkaa vuodesta 1918, jolloin Viipuriin perustettiin Viipurin musiikkiopisto. Välirauhan aikana oppilaitos siirtyi Lahteen, ja vuonna 1963 se muutti nimensä Lahden musiikkiopistoksi, vuonna 1977 Päijät-Hämeen konservatorioksi ja vuonna 2003 Lahden konservatorioksi. Vuonna 2013 konservatoriossa oli yhteensä noin 1 100 opiskelijaa.
Viipurin Musiikkiopisto muotoutuu
Lahden konservatorion historia on pitkä, ja sen juuret alkavat Viipurista. Torkkeli Knuutinpojan ja hänen seuraajiensa kerrotaan järjestäneen runsaasti pitoja linnan saleissa, joissa myös laulun ja soiton kerrotaan raikuneen. Viipurissa oli myös toimiva luostari ja kouluja, joissa annettiin musiikkiopetusta. Näiden aikojen tapahtumista on joitain tietoja kirjattu ylös ja niihin viittaavat Toivo Rasilainen ja Erkki Pullinen vuonna 1968 ilmestyneessä kirjassaan Viipurin musiikkiopisto – Lahden musiikkiopisto: 50 vuotta musiikin opetusta. Heidän kirjansa lähdeteoksena listataan mm. Jori Ilangon 6.9.1928 julkaisema Viipurin Musiikkiopisto 1918–1928 (Viipurin Kauppakirjapaino, 1928).
Vuosi 1856 mainitaan erityisen merkittäväksi saksalaisen Richard Faltinin tultua Viipurin saksalaisen koulun musiikinopettajaksi. Hänen myötään Viipurin sekakuoro ja orkesteri saivat virallisesti alkunsa. Ensimmäisen virallisen sinfoniakonsertin ensiesitys on kirjattu tapahtuneen 1.2.1860, ja kaupungissa toimi myös ns. Spohrin soittokunta. 1870-luvun alkupuolella kapellimestari Georg Schnéevoigtin poika Ernst Schnéevoigt perusti pienen orkesterin, ja 1895 perustettiin Viipurin Musiikin Ystävät, joka jatkoi perustetun orkesterin toimintaa 40 vuoden ajan. Kaupungin musiikkielämään vaikuttaneista henkilöistä mainitaan mm. Armas Järnefelt, Leo Funtek, Ilmari Weneskoski, Eino Raitio, Boris Sirob (myöh. Sirpo: Sirob on palindromi sanasta Boris). Viipurissa vierailivat myös Teresa Carreño, Bronisław Huberman, Jan Kubelík, Leopold Auer, Adelaide Andrejeva-Skilondz, Jean Sibelius ja Ellen Gulbranson.
Viipurin Musiikkiopisto nousi sangen nopeasti suomalaisen musiikkikoulutuksen tiennäyttäjäksi. 1930-luku oli Viipurin musiikkiopistolle suurten menestysten aikaa: opiston kamariorkesteri aloitti ensimmäisenä suomalaisena orkesterina ulkomaisen kiertuetoiminnan vuonna 1932. Boris Sirpon johtama orkesteri esiintyi Amsterdamissa, Haagissa, Rotterdamissa, Antwerpenissä, Brysselissä ja Pariisissa aikansa huippuviulisteihin kuuluneen Bronislaw Hubermanin toimiessa solistina. Myös vilkas oopperatoiminta ja konserttivierailut Helsinkiin herättivät huomiota ja korkean laatunsa vuoksi jopa hämmästystä.
Useista ammattimuusikoksi ryhtyneistä kansainvälisesti tunnetuimmaksi nousi viulisti Heimo Haitto.
Talvisodan sytyttyä Viipurin musiikkiopisto siirtyi opettajakuntineen, kirjastoineen, edellä kuvattuine saavutuksineen ja perinteineen evakkoon Lahteen. Aiemman, pienimuotoisen ja eri yhdistysten (Lahden Musiikin Ystäväin yhdistyksen, Lahden musiikkikoulun, Lahden Soitannollisen Seuran orkesterikoulun, Lahden Musiikkiopiston kannatusyhdistyksen ja Orkesteriyhdistyksen orkesterikoulun) ylläpitämän opetustoiminnan sijaan saatiin Lahdessa nauttia valmiista ja toimivasta musiikinopetuksen kokonaisuudesta sekä kansainvälisen tason opettajien opetuksesta.
Viipurin musiikkiopistosta Lahden konservatorioksi
Viipurin kauden tavoin myös Lahdessa Viipurin musiikkiopistosta muotoutui valtakunnallinen tiennäyttäjä. Vuonna 1954 Lahteen valmistui Viipurin musiikkiopiston ponnistelujen tuloksena konserttitalo (nykyisin Lahden konserttitalo ja sen konserttisali on nimetty Felix Krohn -saliksi, josta tuli järjestyksessään toinen Suomeen konserttitaloksi rakennettu talo. Talo vihittiin 20. lokakuuta 1954 . Tämä konserttitalo toimi paitsi opiston ja sittemmin nimensä konservatorioksi muuttaneen musiikkiopiston toimipaikkana. Samassa talossa harjoittelivat myös kaupunginorkesteri ja se toimi myös lahtelaisen oopperan kotina. Sibeliustalon valmistumiseen myötä tiloihin jäi enää Lahden konservatorio ja koulun opetustilat olivat hyvin huonossa kunnossa.
Konserttitalo remontoitiin 2014–2015, ja konservatorio toimi remontin ajan Ståhlbergin- ja Svinhufvudinkatujen varrella olevissa toimipisteissä. Opetus alkoi uudistetuissa tiloissa jälleen tammikuussa 2016.
Lahden konservatorio ja musiikkikoulutus 1990-luvulla
Nykyäänkin maamme 140 musiikkiopiston ja konservatorion yhteiselimenä toimiva Suomen Musiikkioppilaitosten Liitto perustettiin Lahdessa vuonna 1956. Aloitteentekijänä ja liiton ensimmäisenä puheenjohtajana toimi Viipurin musiikkiopiston johtaja Felix Krohn. Nykyään koko valtakuntaan levinnyt ja vuosien mittaan kymmeniä tuhansia lapsia musiikin pariin vihkinyt suomalainen musiikkiluokkatoiminta käynnistyi ensimmäisenä Lahdessa vuonna 1966.
Hematologia
Hematologia on sisätautien toimialaan kuuluva erikoisala, joka tutkii ja hoitaa veritauteja. Hematologian alaan kuuluvia testejä tehdään kliinisissä laboratorioissa sekä perusterveydenhuollossa että erikoissairaanhoidossa. Näitä yleensä verestä tehtäviä tutkimuksia ovat esimerkiksi hemoglobiini (B -Hb), perusverenkuva (B -PVK), täydellinen verenkuva (B -TVK) tai valkosolujen erittelylaskenta (B -Diffi).
Lahden konservatorio
Lahden konservatorio ja musiikkikoulutus 1990-luvulla
Musiikkiluokkatoiminnan esikuva oli alun perin Unkarissa, ja sieltä tullut toinen merkittävä uudistus oli relatiivinen solmisaatio, ns. Kodály-metodi, joka otettiin 1960-luvulla ensimmäisenä käyttöön Lahden konservatoriossa. Lahden konservatoriossa myös koulutettiin Kodály-metodia käyttävät opettajat, joita on nykyään useassa kymmenessä musiikkiopistossa ja musiikkiluokilla kaikkialla Suomessa. Kuitenkin merkittävintä suomalaisen musiikkikoulutuksen menestystarinassa oli musiikkiopistolain synty vuonna 1968. Jo vuonna 1963 aloitteen tämän lain aikaansaamiseksi tekivät lahtelaiset; opiston johtaja ja Suomen Musiikkioppilaitosten liiton puheenjohtaja Felix Krohn sekä lakiesityksen tekijänä lahtelainen kansanedustaja Ensio Partanen.
Lahden konservatorio oli heti ensimmäisessä vaiheessa mukana, kun kuusi silloista musiikkiopistoa sai vuonna 1972 oikeuden kouluttaa muusikoita ja musiikkioppilaitoksen opettajia kovasta työvoimapulasta kärsivälle musiikkialalle. Näin alkoi Lahdessa yhä edelleen jatkuva musiikkialan ammatillinen koulutus. Konservatorio oli myös edelläkävijä nykyään koulutuspolitiikassa suositun alueellisen koulutuksen järjestäjänä tekemällä koulutussopimukset 19 ympäristökunnan kanssa. Näistä Heinolaan, Hollolaan, Nastolaan ja Mäntsälään perustettiin seuraavina vuosina konservatorion sivutoimipisteet. Niinpä tuolloin koulu toimi hetken nimellä Päijät-Hämeen konservatorio. Hollolaa lukuun ottamatta sivutoimipisteet itsenäistyivät 1980-luvulla, ja ne toimivat nykyään edelleen oman alueensa musiikkiopistoina.
Vuonna 1987 puolustusvoimien Sotilasmusiikkikoulu muutti Helsingistä Lahteen. Puolustusvoimien satsaus Lahteen puhallinkoulutuskaupunkina vahvistui entisestään vuonna 1999, kun myös puolustusvoimain varusmiessoittokunta siirtyi Haminasta Lahteen. Näillä siirroilla oli valtava kehittävä vaikutus konservatorion antamaan puhallinkoulutukseen. Soitto-oppilaita oli enimmillään runsaat 70, mikä mahdollisti konservatoriolle puhallinsoittimien lehtoraattien perustamisen kaikkiin keskeisiin orkesteripuhaltimiin. Tällaista panostusta puhallinopetukseen ei ole pystynyt tekemään mikään muu oppilaitos Suomessa.
Tämän ansiosta myös siviilipuolen puhallinopetus kehittyi voimakkaasti. Lahden konservatorio onkin Sibelius-Akatemian ohella Suomen johtava puhallinkouluttaja. Tästä osoituksena on vuodesta 1994 kolmen vuoden välein järjestetty Lahden Valtakunnallinen Puhallinkilpailu, jossa Lahden konservatorio on ollut Sibelius-Akatemian ohella parhaiten menestynyt oppilaitos. Parhaillaan varusmiessoittokunta siirtyy pois Lahdesta ja kaupungin puhallinorkesteritoiminta tulee kokemaan suuria muutoksia.
Vaikka konservatorio nykyään erottuu muista oppilaitoksista erityisesti ansiokkaan puhallinkoulutuksen ansiosta, on sieltä vuosikymmenien varrella valmistunut muistakin soitinryhmistä kymmeniä kansainvälisen tason taiteilijoita, satoja vankkoja musiikin ammattilaisia ja tuhansia musiikin harrastajia ja ystäviä. Entisistä oppilaista kansainväliseen maineeseen ovat nousseet mm. laulajat Martti Talvela, Lea Piltti, Jorma Hynninen, Lilli Paasikivi, Kirsi Tiihonen ja Mika Pohjonen, kapellimestari Jukka-Pekka Saraste, viulisti Elina Vähälä ja Diandra Flores.
Lahden konservatorio 2000-luvulla
Lahteen syntyi myös uusi musiikinoppilaitos vuonna 1988 siitä tuli Lahden musiikkiopisto. Sen syntyhistoriassa on viitteitä musiikkikoulutuksen ja elävän kulttuurin debateista ja suhteista: Aarre Hemmingin johtamaan konservatorioon ei tuolloin tuntunut sopivan  rytmimusiikkilinjaa, mille kaupungissa oli tarvetta ja samalla tarve oli myös avoimempaan, ehkä tasoltaan ja pyrkimyksiltään matalampaan, koulutustarjontaan. Nykyisin Lahden konservatorion opetustarjonta on hyvin kattava ja moderni unohtamatta klassista perintöä.
Satelliittiradio
Satelliittiradio tarkoittaa digitaalista radiolähetystä, joka lähetetään käyttäen satelliittien tiedonsiirtoa.
Satelliittiradio käyttää 1,4 GHz:n taajuutta ja Eureka 147 DAB -teknologiaa lähetyksiinsä muualla paitsi Pohjois-Amerikassa, jossa on käytössä 2,3 GHz:n taajuus SDARS-teknologialla.
Satelliittiradion käyttäminen vaatii yhteyttä tietoliikennesatelliittiin. Suurimmassa osassa maailmaa satelliitit ovat yksityisessä omistuksessa, joten palvelut eivät ole ilmaisia.
Yhdysvallat on tällä hetkellä satelliittiradion kehityksen kärkimaa. Satelliittimarkkinoiden kaksi johtavaa palveluntarjoajaa ovat vuonna 2008 fuusioituneet XM Satellite Radio ja Sirius Satellite Radio. Yhdysvalloissa on tarjolla monenlaisia radiovastaanottimia ja saatavilla on lukuisia radiokanavia. Vastaanottimia on pienistä mobiilimalleista kotistereolaitteisiin. Autoalalla on myös kiinnostuttu satelliittiradiovastaanottimista. Useat suurimmista autonvalmistajista ovat sopineet autoihin asennettavista järjestelmistä. Jokaisella radiovastaanottimella on oma yksilöivä tunnistetieto, jolla se tunnistetaan ja kytketään järjestelmään.
Tularen piirikunta
Sequoian kansallispuisto sijaitsee piirikunnan alueella. Myös osa Kings Canyonin kansallispuistosta kuuluu siihen.
Saori Arimachi
Saori Arimachi (s. 12. heinäkuuta 1988 Fukui) on japanilainen jalkapalloilija.
Jalkapallomaajoukkue
Arimachi debytoi Japanin maajoukkueessa syyskuussa 2013. Hän on pelannut kuusi maaottelua.
Kommunikointikansio
Kommunikointikansio on yksi puhevammaisten käyttämä kommunikaation apuväline. Kommunikointikansiot voidaan jakaa neljään eri tyyppiin ominaisuuksiensa mukaan: irtokuvakansio, avainsanakansio, laaja kansio ja lausekansio.
Irtokuvakansio
Irtokuvakansiossa sanat pystyy irroittamaan kansiosta ja antamaan toiselle, esimerkiksi keskustelukumppanille. Irtokuvakansiot ovat sanastoltaan yleensä varsin suppeita ja sopivatkin henkilöille, jotka eivät ymmärrä kommunikaation perusideaa tai eivät pysty pitämään asioita pidempään kunnolla mielessä.
Avainsanakansio
Avainsanakansiolla osoitetaan lauseesta avainsanat. Keskusteltaessa avainsanoilla asioita joutuu yleensä tarkentamaan. Avainsanakansio sopii henkilöille, joille irtokuvat ja kommunikaatiotaulut ovat liian suppeita, mutta lausetasoinen ilmaisu on liian haastavaa ja laajat kansiot ovat turhan laajoja.
Laaja kansio
Laajalla kansiolla pystyy muodostamaan sanoista kokonaisia lauseita. Laajat kommunikointikansiot mahdollistavat hyvin laajan ja monipuolisen viestinnän. Toisaalta ne edellyttävät, että niiden käyttäjä ymmärtää kommunikoinnin idean ja pystyy pitämään asioita riittävän pitkään mielessä, ja ne vaativat kognitiolta paljon enemmän kuin suppeammat kansiot. Laajat kansiot tehdään yleensä yksilöllisiksi ja käyttäjän tarpeita huomioivaksi.
Suomessa käytössä olevissa laajoissa kommunikointikansioissa on yleensä 20–30 sanaa aukeamaa kohden, mutta niissä voi olla jopa 72 kuvaa aukeamaa kohden. Aukeamia on tyypillisesti 70–90 ja aihepiirejä on 10 tai noin 18. Laajojen kuvakansioiden yleisin kuvatyyppi on PCS, mutta muutama valmistaja käyttää WLS-kuvia.
Bonita (Arizona)
Bonita on aavekaupunki Grahamin piirikunnassa Arizonan osavaltiossa Yhdysvalloissa. Bonita sijaitsee Arizona State Route 266:n varrella noin neljä kilometriä Fort Grantista lounaaseen. Saffordiin on matkaa noin 37 kilometriä.
Kommunikointikansio
Laaja kansio
Laajoissa kuvakansioissa aukeamalla olevat sanat on yleensä luokiteltu väreihin Blisskielen mukaisesti.
Bonita (Arizona)
Bonita oli 1800-luvulla huonomaineinen virkistäytymispaikka, jossa läheisen Fort Grantin tukikohdan sotilaat kävivät. Nykyään se on autioitunut, eikä siellä ole jäljellä vanhojen rakennusten jäännöksiäkään muutamaa pientä yksittäistä rakennusta lukuun ottamatta.
Right Livelihood -palkinto
right|thumb|logo Right Livelihood -palkinto on kansainvälinen palkinto, jolla annetaan tunnustusta hyvää elämää kehittäville henkilöille, ryhmille ja organisaatioille. Palkintoa kutsutaan myös vaihtoehto-Nobeliksi.
Palkinto jaetaan vuosittain neljälle henkilölle, ryhmälle tai organisaatiolle. Näihin sisältyy rahallinen palkinto, yhteensä 2 miljoonaa Ruotsin kruunua. Yksi neljästä voi olla kunniapalkinto, johon ei liity rahapalkintoa.
Palkinnon valitsee ja myöntää The Right Livelihood Award -säätiö. Palkinnon perustaja Jakob von Uexkull on edelleen mukana säätiön hallinnossa.
Viktoria (Ruotsin kuningatar)
Sofia Maria Victoria av Baden (7. elokuuta 1862 – 4. huhtikuuta 1930) oli Ruotsin kuningatar vuodesta 1907 kuningas Kustaa V:n puolisona.
Hänen vanhempansa olivat Badenin suurherttua Fredrik I ja tämän vaimo keisari Vilhelm I:n tytär Louise. Hän tapasi Keski-Euroopassa matkustelevan Ruotsin kruununprinssi Gustavin vuonna 1878. Uusintatapaamisella vuonna 1881 syntyi molemminpuolinen kiintymys, ja häitä vietettiin jo samana vuonna.
Kruununprinssiparille syntyi kolme poikaa: tuleva kuningas Kustaa VI Aadolf (1882–1973), Södermanlandin herttua Wilhelm (1884–1965) ja Västmanlandin herttua Erik (1889–1918).
Prinsessa Viktorian terveys oli heikko, ja Axel Munthesta tuli vuonna 1892 hänen henkilääkärinsä vuosikymmenten ajaksi. Heidän suhteensa laatua on arvailtu. Viktoria vietti loppuelämänsä aikana talvet Caprilla, missä Munthella oli huvila, kesät Ruotsissa ja keväät ja syksyt Roomassa. Hän rakennutti Ruotsiin Sollidenin linnan Öölantiin. Linna valmistui vuonna 1906, ja sen oli tarkoitus tuoda pieni pala Italiaa Ruotsin aurinkoisimmalle paikkakunnalle.
Vila (Andorra)
Vila on kylä Andorrassa Encampin pitäjässä. Kylässä oli 1 127 asukasta vuoden 2018 arvioiden mukaan. Se sijaitsee 1 417 metrin korkeudella merenpinnasta.
Ilmasto
Vilassa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 7 °C ja keskimääräinen sademäärä 1 060 millimetriä. Heinäkuu on lämpimin kuukausi. Silloin vuorokauden keskilämpötila on noin 16 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on toukokuu, jolloin sataa keskimäärin noin 120 millimetriä. Tammikuu puolestaan on kuivin kuukausi. Silloin keskimääräinen sadanta on 68 millimetriä.
Viktoria (Ruotsin kuningatar)
Oskar II kuoli vuonna 1907, ja kruununprinssiparista tuli kuningas ja kuningatar.
Viktoria kuoli sydänkohtaukseen Roomassa huhtikuussa 1930.
Lesothosaurus
Lesothosaurus (nimen merkitys: ”Lesothon matelija”) on sukupuuttoon kuollut dinosaurussuku, joka eli varhaisjurakaudella noin 190 miljoonaa vuotta sitten Afrikan etäläosissa.
Kuvaus
pienoiskuva|vasen|Taiteilijan näkemys Lesothosauruksesta verrattuna ihmiseen. Lesothosaurus oli pienikokoinen dinosaurus, se oli vain noin metrin pitkä. Sillä oli pitkät takaraajat, joiden ansiosta se oli varsin nopea juoksija. Pitkä häntä tasapainotti juoksua. Eturaajat olivat varsin lyhyet. Lesothosaurus käytti ravintonaan lehtiä ja muuta kasvillisuutta. Se pystyi pureskelemaan sitkeitä lehtiä nuolenkärkiä muistuttavilla hampaillaan ja leikata kasveja pienellä terävällä nokkallaan. Lesothosauruksella oli myös suuret silmät.
Luokittelu
Lesothosaurus luokiteltiin alun perin ornitopodeihin, mutta nykyään sitä pidetään basaalisena eli ”primitiivisenä” linnunlantioisten tai Neornithischia-ryhmän edustajana. Vaihtoehtoisesti se saattoi olla basaalinen tyreofori. Fabrosaurus, eräs toinen pieni dinosaurus, muistutti paljon Lesothosaurusta, ja jotkut tutkijat uskovat näiden kuuluvan samaan sukuun. Asiasta ei kuitenkaan voida saada varmuutta, sillä Fabrosaurus tunnetaan liian niukista jäänteistä, vain leukaluusta ja muutamasta hampaasta. Jos ne kuuluvat samaan sukuun, sukua pitäisi kutsua Fabrosaurukseksi, sillä se nimettiin ensin, vuonna 1964. Vuonna 2005 nimetty Stormbergia saattaa olla täysikasvuinen Lesothosaurus.
Ichthyosaurus
Ichthyosaurus (joka tarkoittaa kalaliskoa) eli triaskautisissa merissä noin 210 miljoonaa vuotta sitten. Se muistutti nykyisiä delfiinejä, mutta oli matelija. Kuten delfiinien, senkin piti käydä pinnalla haukkaamassa happea. Kalojen tapaan ichthyosauruksellakaan ei ollut kaulaa, mikä teki ruumiista virtaviivaisemman. Tasapainossa pysymistä varten sillä oli selkäevä ja leveä pyrstö. Ichthyosauruksella oli pitkä leuka, joka oli täynnä teräviä hampaita, joilla se on saalistanut ravintoaan: kaloja, katkarapuja, nilviäisiä ja mustekaloja. Joidenkin fossiilien vatsasta on löytynyt jopa lentäviä pterosauruksia. Ichthyosaurus kasvoi noin kahden metrin mittaiseksi.
HIP 56948
HIP 56948 eli HD 101364 on kesäkuun 2010 tietojen mukaan tähtitaivaan aurinkomaisin tähti. Tähden spektriluokka on G5V, Auringon G2V. Tähti on noin 217 valovuoden päässä Lohikäärmeen tähtikuviossa. Tähden näennäinen kirkkaus on 8,70, eli se ei näy paljain silmin. Tähden massa on 0,994+-0,004 auringon massaa, ja havaintojen mukaan se on luultavasti kotitähteämme hieman kevyempi, suurempi, vanhempi, kylmempi ja kirkkaampi. Auringon tavoin tähdessä on vähän litiumia, joten se on iäkäs. Tähti on 1+-1 eli 0-2 miljardia vuotta Aurinkoa vanhempi. Tällöin tähti on kirkastunut hieman Aurinkoon verrattuna. Sillä ei ole kuumia jupitereita niin kuin ei Auringollakaan.
Krakkeri
Krakkeri tai kräkkeri (sitaattilaina englannin kielen sanasta cracker) on henkilö, joka murtautuu tietojärjestelmään ilman järjestelmästä vastaavan tahon lupaa. Myös tietokoneohjelmien kopiosuojausten murtajaa kutsutaan krakkeriksi. Sanaa hakkeri käytetään usein mediassa sanan krakkeri tilalla.
Tietojärjestelmään murtautumisessa vaaditaan joko syvällistä tietokoneohjelmien ja -ohjelmoinnin tuntemusta, kohdejärjestelmän käyttäjien varomattomuuden hyödyntämistä (social engineering) tai toisten kirjoittamia murtautumista avustavia ohjelmia. Myös henkilöä, joka esimerkiksi arvaa liian helpon salasanan ja täten pääsee järjestelmään, kutsutaan krakkeriksi.
Krakkeri on hieman horjuva sana, kuten hakkerikin, ja nopeasti muuttavassa ATK-slangissa mahdolliset viralliset suositukset eivät yleensä vastaa käytäntöä. Usein krakkerin määritelmään sisällytetään myös se, että henkilön on oltava hakkeri – siis jonkun toisen tekemän murtautumisohjelman käyttö ei tekisi käyttäjästään krakkeria. Kuitenkin on helpompi ajatella niin, että krakkeri tarkoittaa yksinkertaisesti murtautujaa riippumatta tekotavasta.
Ohjelmistokopiointi Kiinassa
Kiinassa muun muassa Microsoft on halunnut puuttua maassa rehottavaan ohjelmistokopiointiin. Joulukuussa 2008 kiinni jäi Hong Lei, joka mursi Windows XP -käyttöjärjestelmän ja teki siitä oman Tomato Garden Window XP -kloonin, jota hän jakeli maksutta. Hänet tuomittiin Sun Xianshengin kanssa kolmen ja puolen vuoden vankeusrangaistukseen. Lisäksi Lei sai sakkoja noin 103 000 euron arvosta.
TCB
Tunnetuin suomalainen krakkeri lienee TCB-nimimerkkiä käyttänyt jyväskyläläinen ohjelmistosuunnittelija, joka murtautui syksyn 1997 ja kevään 1998 välillä kaikkiaan noin 130 yrityksen ja yhteisön tiedostoihin ja asenteli takaportteja. Murtojen kohteiksi joutuivat monet suomalaiset korkeakoulut, Nokia, Sonera sekä Yleisradio. Lisäksi hän pystyi lukemaan muun muassa kulttuuriministeri Claes Anderssonin ja opetusministeri Olli-Pekka Heinosen henkilökohtaisia sähköposteja. Hän perusteli tekojaan uteliaisuudella tutkia kohteiden tietoturvaa.
Helmikuussa 2001 Jyväskylän käräjäoikeus tuomitsi hänet viiden kuukauden ehdolliseen vankeusrangaistukseen luvattomasta käytöstä, tietomurrosta ja tietomurron yrityksestä, johon liittyi kaksi törkeää viestintäsalaisuuden loukkausta. Syytteet törkeästä luvattomasta käytöstä ja vahingonteosta hylättiin. Ehdollisen vankeusrangaistuksen lisäksi hänet tuomittiin maksamaan vahingonkorvauksia ja oikeudenkäyntikuluja asianomistajille noin 450 000 markkaa. Hakkeri oli käräjäoikeuden tuomion aikaan 25-vuotias.
Sekä syyttäjä että tuomittu valittivat ratkaisusta Vaasan hovioikeuteen. Hovioikeus piti rikoksia yhtenä kokonaisuutena ja tuomitsi hakkerin kesäkuussa 2002 tietojärjestelmien törkeästä luvattomasta käytöstä seitsemän kuukauden ehdolliseen vankeusrangaistukseen.
Anyós
pienoiskuva|Anyós Anyós on kylä Andorrassa La Massanan kunnassa. Kylässä oli 933 asukasta vuoden 2018 arvion mukaan. Se sijaitsee 1 729 metrin korkeudella merenpinnasta.
Suomen Liikunta ja Urheilu
right|thumb|200px|SLU:n logo. Suomen Liikunta ja Urheilu ry (lyhenne SLU ) oli vuosina 1993–2012 toiminut suomalaisten liikuntajärjestöjen katto- ja palvelujärjestö. SLU muodostui urheilun ja liikunnan järjestörakenteen uudistuksen seurauksena. Rakennemuutoksessa SVUL (Suomen Valtakunnan Urheiluliitto) lakkautettiin ja TUL (Työväen Urheiluliitto), Suomen Palloliitto ja CIF (Centralidrottsförbundet) menettivät keskusjärjestöaseman.